stanford-oval/wikipedia huggingface dataset:
אל הירשפלד
נינה - NINA

ב-1943 התחתן הירשפלד עם השחקנית הגרמנייה דולי האס (Dolly Haas). הם היו נשואים יותר מ-50 שנה ונולדו להם בת, נינה (Nina).
לאחר לידתה, ברוב הרישומים של הירשפלד הוא שילב את שמה של נינה, כתוב באותיות גדולות - NINA", לפחות פעם אחת, כמו: בביגוד, בתסרוקת או ברקע. החל מ-1960, בכל איור שבו הופיעה המילה NINA מספר פעמים, הירשפלד הוסיף ליד חתימתו, מספר (מספר הפעמים שהשם NINA הופיע באיור).
הנצחה

בשנת 1996 היה הסרט התיעודי על אל הירשפלד The Line King: The Al Hirschfeld Story, מועמד לפרס אוסקר.
הערות שוליים

1 2 3  Jane Levere, New Al Hirschfeld Exhibit Celebrates 75 Years Of Looking For Nina, Forbes (באנגלית)
1 2 3  Heller McAlpin, There's Good Stuff In 'Hirschfeld,' Despite Style Stumbles, NPR, ‏OCTOBER 10, 2017
1 2 3  Corliss, Richard (2003-01-29). "That Old Feeling: The Fun in Al Hirschfeld". Time (באנגלית). נבדק ב-2024-09-05.
↑  Tributes, American Academy of Arts and Letters (באנגלית)
1 2  Tom Vallance, Al Hirschfeld, independent, ‏22/1/2003
↑  Al Hirschfeld.com - THE MARGO FEIDEN GALLERIES LTD., web.archive.org, ‏2013-05-04
↑  Al Hirschfeld Color Posters, Al Hirschfeld - Artist Website
↑  The Fall of the TV Guide Empire - Yahoo! Voices - voices.yahoo.com, archive.md, ‏2013-06-15
↑  www.bibliopolis.com, Harlem as Seen by Hirschfeld by AL HIRSCHFELD on Manhattan Rare Book Company, Manhattan Rare Book Company (באנגלית)
↑  1962 | alhirschfeldfoundation.org, stage.alhirschfeldfoundation.org
↑  The Hirschfeld Century: Portrait of an artist and his age, edited and with text by David Leopold, Knopf, 2015.
↑  Paul Elliottpublished, Drugs and dysfunction: how Aerosmith made Draw The Line and Night In The Ruts, louder, ‏2020-04-07 (באנגלית)
↑  AEROSMITH | alhirschfeldfoundation.org, www.alhirschfeldfoundation.org
↑  The End of the Line, City Journal (באנגלית)
↑  Adam Chandler, Al Hirschfeld, George Gershwin, Rhapsody in Blue, tablet, ‏21 יוני 2013
↑  jmcmullen, Q&A with Eric and Susan Goldberg About the Magical, Musical World of Fantasia 2000, D23, ‏2020-01-28 (באנגלית)
↑  A NATIONAL INSANITY | alhirschfeldfoundation.org, www.alhirschfeldfoundation.org
↑  The 69th Academy Awards | 1997, www.oscars.org, ‏2014-10-05 (באנגלית)
| --- | --- |
בקרת זהויות :  NLI: 987007262745605171  PLWABN: 9810575254005606  BIBSYS: 90257467  BnF: cb12912286s (data)  CiNii: DA09808369  GND: 11910489X  ISNI: 0000 0001 1449 2817  KulturNav: f490c6df-0882-4d9e-a7fb-98bc57529081  LCCN: n80149265  LNB: 000289266  MusicBrainz: fec50add-9850-41be-b3d2-6ac65b820048  NARA: 10567692  NDL: 00537818  NKC: xx0006298  NTA: 071642951  RKD: 262009  SNAC: w6v807nr  SUDOC: 093646704  ULAN: 500054291  VIAF: 79411073   WorldCat (עם VIAF): 79411073 
אל הירשפלד, בן 97, שנת 2000
דרוש מנהיג

| --- | --- |

 סוגה:  מציאות
 מנחים:  קובי מידן
 משתתפים:  מוריה לפיד יוסף בן דוד ואדים בלומין איקי אלנר יום טוב משה מיטל להבי עביר קובטי מירב בן ארי עופר אורנשטיין קרן נתנזון שי בן יעיש שיר אופיר
 זוכים:  מירב בן ארי
 פרסים:  5 מיליון ש"ח להגשמת חזון חברתי
 פסקול:  עדי גולדשטיין, שמוליק נויפלד
 ארץ מקור:  ישראל
 מספר עונות:  1
 מספר פרקים:  10
 שידור
 רשת שידור:  ערוץ 2 (טלעד)
 תקופת שידור מקורית:  2005
דרוש מנהיג היא תוכנית טלוויזיה מסוגת תוכניות המציאות. התוכנית שודרה בשנת 2005 בערוץ 2 על ידי הזכיינית טלעד. בתוכנית, בהנחייתו של קובי מידן, התמודדו 12 אנשים בעלי רקע של מעורבות חברתית המבצעים משימות מנהיגות חברתית שונות.
בכל תוכנית חולקו המתמודדים לשתי קבוצות שמתחרות אחת בשנייה, ובסוף כל פרק, הקבוצה המפסידה הייתה צריכה לבחור את האדם שהכי פחות תרם לה. כמקובל בתוכניות מסוגה זו, עוזב אחד המתמודדים (מתוך שניים שמועלים ל"ועדת הדחה") את התוכנית לאחר דיון ב"פורום המנהיגות" בראשות התעשיין בני גאון (שכולל בכל פרק אורחים מקרב בכירי התעשייה, הביטחון, הכלכלה התרבות והחברה בישראל).
בסוף עונת השידורים קיבל המנהיג שנבחר סך של 5 מיליון ש"ח מקרן סאקט"א רש"י, כדי להגשים חזון חברתי אותו הציג בפרק הראשון של התוכנית.
התוכנית זכתה למדרוג (רייטינג) ממוצע של 9%.
שיטת ההדחה

שיטת ההדחה הייתה כזו שהקבוצה המפסידה בוחרת רק את החלש ביותר, והוא בוחר אדם נוסף. כך נוצר מצב של "תמות נפשי עם פלשתים". לעיתים המודח בידי הקבוצה דווקא בחר את אחד הבולטים שבקבוצה, שלא היה מגיע לו לעלות לוועדת ההדחה, כמו שקרה בפרק הראשון, והביא לידי כך שדווקא הבולטים בכמה פרקים, הם אלו שהודחו באופן פרדוקסלי.
סיום התוכנית

בפרק האחרון נבחרה המתמודדת מירב בן ארי (לימים חברת הכנסת) הבחירה בבן ארי לוותה בסערה סביב מועמדותה של המתמודדת עביר קובטי, שחברי צוות השופטים קבעו כי אינה תומכת מספיק במטרות מדינת ישראל כפי שהם תופשים אותן. חבר הכנסת מוחמד ברכה כתב בתגובה:
”המתמודדים האחרים בתוכנית "דרוש מנהיג" לא נשאלו על מחויבותם לדמוקרטיה. נציגת המתנחלים לא נשפטה על יחסה לפלסטינים וזכותם להיות "עם חופשי בארצו". המתמודדים הדוגלים בגישה קפיטליסטית לא נשפטו על יחסם לשכבות החלשות. עביר קובטי, הערבייה הפלסטינית אזרחית ישראל, הצהירה שקשה לה להזדהות עם מילות ההמנון. היא נפסלה והוכשלה על כך שלא השתכנעה שהנהיות של "נפש יהודי הומיה" צריכות לחלחל ולקרקר "בלבבה פנימה"”.
הערות שוליים

1 2  רועי הולר, תכירו: 12 המתמודדים ב"דרוש מנהיג", באתר ynet, 14 בפברואר 2005
↑  ענת באלינט, תוכנית מציאות מסוג חדש בטלעד: "דרוש מנהיג", באתר הארץ, 15 בפברואר 2005
↑  יעל גאוני, ‏דרוש גאון, באתר גלובס, 1 במרץ 2005
↑  טלעד מתחילה להתאושש מ*דרוש מנהיג*, באתר גלובס, 1 ביוני 2005
רוני קורן-דינר, ל"דרוש מנהיג" דרושים צופים, באתר הארץ, 14 במרץ 2005
↑  מוחמד ברכה, עביר ונפילת האבירות, באתר ynet, 25 במאי 2005
לא נפסיק לרקוד

| --- | --- |
 סוגה:  תוכנית מציאות
 מנחים:  צביקה הדר
 זוכים:  נופר חסן
 ארץ מקור:  ישראל ישראל
 שפות:  עברית 
 מספר עונות:  1
 שידור
 רשת שידור:  ערוץ 2 (קשת)
 תקופת שידור מקורית:  2008–2009
 
לא נפסיק לרקוד הייתה תוכנית מציאות בידורית ישראלית שבמרכזה תחרות ריקודים. התוכנית שודרה בערוץ 2 במסגרת הזכיינית קשת בשנת 2009. במהלך שידורה שונה שם התוכנית ממלחמת העולמות ל"לא נפסיק לרקוד", בעקבות מבצע עופרת יצוקה שפרץ באותו הזמן. מנחה התוכנית היה צביקה הדר. התוכנית הייתה המשך לתוכנית "נולד לרקוד" ששודרה במשך שלוש עונות.
בשונה מ"נולד לרקוד" שהייתה גרסה ישראלית לפורמט אמריקני קנוי (So You Think You Can Dance), "לא נפסיק לרקוד" הייתה פורמט ישראלי מקורי. במהלך עונותיה של "נולד לרקוד" הועלו טענות שלא ניתנה במה מספקת לסגנון ה"היפ הופ" ודומיו (סטריט) וכי השופטים מוטים לטובת סגנונות קלאסיים יותר; "לא נפסיק לרקוד" הביאה את סגנונות הריקוד העכשוויים לקדמת הבמה ועימתה אותם עם הסגנונות הקלאסיים.
פורמט

בתוכנית התחרו זו בזו שתי קבוצות של עשרה רקדנים בכל קבוצה. קבוצה אחת נקראה קבוצת ה"סטריט" ברשות אונה הולברוק, ובה רקדו סגנונות כמו: ברייקדאנס, קראמפ, היפ הופ ועוד. הקבוצה השנייה נקראה ה"סטודיו" ברשות דוד דביר, ובה רקדו סגנונות קלאסיים כמו: בלט, מחול מודרני ועוד. בכל תוכנית קיבל כל ראש קבוצה רשימת סגנונות לריקוד (בהתאם לסגנון הקבוצה שלו) ושיבץ לכל סגנון את הרקדנים המתאימים ביותר (בזוגות ולעיתים בשלישייה). כל זוג מקבוצה אחת התחרה ראש בראש בזוג מהקבוצה השנייה בפרשנות "סטריט" או "קלאסית" לשיר דומה (ביצועים שונים לאותו שיר) או לסגנון ריקוד דומה (מחזמר, למשל). השיפוט הורכב מפאנל שופטים שחיוו את דעתם על כל ריקוד במהלך התוכנית ומהצבעות הצופים בבית (במסרונים ודרך אתר קשת). בסוף כל תוכנית שוקללו קולות השופטים וקולות הקהל בבית והקבוצה שניצחה במרב קטעי הריקוד הייתה המנצחת בתוכנית. ראש הקבוצה המפסידה ראשי היה להעניק חסינות למספר רקדנים, אך יתר רקדניו הועמדו להדחה. בדומה ל"נולד לרקוד", הם ביצעו ריקודי סולו קצרים, והרקדן שקיבל את כמות הקולות הנמוכה ביותר מהצופים בבית, הודח מהתוכנית (לעיתים יותר מרקדן אחד).
הכישלון

הפורמט לא הצליח להתחבב על הצופים והתוכנית זכתה לרייטינג נמוך מהצפוי.
נוסף על כך קושי אובייקטיבי – המבצע שנערך בתקופה זו בעזה גרמה לקטיעת תוכנית אחת עקב נפילת טילים, ולביטול תוכנית נוספת. השם המקורי, "מלחמת העולמות", שהיה כינוי ל"מלחמה" בין "עולם" הסטריט ל"עולם" המחול הקלאסי, התברר כבעייתי כאשר פרץ מבצע עופרת יצוקה, והוחלף לשם "לא נפסיק לרקוד".
מסיבות אלה הורדה התוכנית חודשיים לפני המתוכנן והגמר אורגן בחופזה. בתוכנית טרום הגמר התחרו הרקדנים בריקודי סולו בלבד ועשרה מתוכם הודחו בבת אחת. ארבעת הרקדנים הנותרים עלו לגמר: איביצה באגו, רפאל בנימין, תומר יפרח, ונופר חסן (הזוכה).
השופטים

ארבעת שופטי התוכנית היו מיכל אמדורסקי, עידו תדמור, מרקו דה סילביה ונעמי פרלוב.
הקבוצות

| --- | --- |
 קבוצת הסטריט ראש הקבוצה: אונה הולברוק  מתמודדים: נופר חסן (המנצחת)  "ג'וס" (יוסי סמדג'ה)  מור נחום  מור חממי  "מיקסר"  "מישמיש"  מרינה טרמץ  רפאל בנימין  תום אפלבאום:  קבוצת הסטודיו ראש הקבוצה: דוד דביר   מתמודדים: איביצה באגו (מקום שני)  אליאור כהן  אפרת הנדלר  דנה מישלזון  לימור זיו  לירון עוזרי  קים כהן  רונה פלדבלום  תומר יפרח
ראו גם

נולד לרקוד
רק רוצים לרקוד
רוקדים עם כוכבים
הערות שוליים

↑  יעל גאוני, ‏המלחמה גברה על כל התוכניות האחרות בטבלת הרייטינג השבועית, באתר גלובס, 11 בינואר 2009
↑  דוד ורטהיים, ת'מפוטר, באתר חדשות 13, 4 בפברואר 2009
↑  ערן בר-און, נופר חסן זכתה ב"לא נפסיק לרקוד", באתר ynet, 15 בפברואר 2009
↑  דורון חלוץ, הבחור הכי יפה בטלוויזיה יורד מהמסך, באתר הארץ, 6 בפברואר 2009
ויטץ'

|  מידע קומיקס |
| --- | --- |
 יוצר:  אליזבטה גנון
 סוגה:  פנטזיה, פעולה
 תקופת פרסום מקורית:  24 באפריל 2001 – הווה (22 דקה) 
 ארץ מקור:  איטליה
 שפת המקור:  איטלקית
 מוציא לאור:  M&C! 
 מספר החוברות:  139 (סופי)
 מספר הספרים:  26
 אתר רשמי
 
ויטץ' (באיטלקית: W.I.T.C.H.) סדרת קומיקס איטלקית אשר נוצרה במקור על ידי אליזבטה גנון. הקומיקס מופץ ברחבי העולם בשפות רבות. בעקבות הצלחת סדרת הקומיקס הופקו לאורך השנים סדרת אנימציה, סדרת מאנגה, ספרי קריאה, רומנים גרפיים וסדרת משחקי וידאו אשר מבוססים על עלילת סדרת הקומיקס של ויטץ'.
עלילת הסדרה מתמקדת בחמש נערות אשר נבחרו להגן על מרכז היקום מאנשים ויצורים אשר מעוניינים להסב נזק רב. לשם כך, הוענקו לחבורה כוחות כישוף מיוחדים. השומרות החדשות הם וויל, אירמה, טאראני, קורנליה והיי לין - ראשי התיבות של שמותיהם באנגלית מרכיבים את המילה W.I.T.C.H. (ויטץ'). החבורה נאלצת לחיות חיים כפולים, להילחם בנבלים שונים כאשר במקביל הן לומדות בבית הספר שפילד כנערות רגילות.
בישראל סדרת האנימציה של ויטץ' שודרה במקור בערוץ ג'טיקס ומשודרת כיום בערוץ VOD.
עלילת הסדרה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הבהרה: סדרת הקומיקס ויטץ' מורכבת מהרפתקאותיהם של חבורת ויטץ'. נהוג לחלק את הסדרה לסאגות על פי המבנה העלילתי:
הסאגה הראשונה (חוברות 1 - 12) - חמש נערות - וויל, אירמה, טרני, קורנליה, והיי לין נבחרות להיות השומרות החדשות ותפקידן כעת הוא לשמור על היקום. המשימה הראשונה של החבורה היא להביס את פובוס הנסיך הרשע אשר שולט במרידיאן וזומם להפוך לשליט היקום ולהביס את אורקל.
הסאגה השנייה (חוברות 13 - 24) - השומרות מתמודדות בסאגה זו בנאריסה - השומרת הקודמת של לב קנדקאר שבגדה במועצת קנדקאר והפכה ליצור אפל.
הסאגה השלישית (חוברות 25 - 36) - השומרות מתמודדות עם ארי, שליט ארחנטה, שמחזיק בשדת באנשי כג'יני.
הסאגה הרביעית (חוברות 37 - 48) - הנביא מודח כתוצאה מהתנהלותו באירועים הקודמים, ואת מקומו תופס פובוס במסווה אחר, מה שגורם לשומרות לחפש את הנביא הקודם, שיציל את המצב.
הסאגה החמישית (חוברות 49 - 63) - מאט נשאב לתוך ספר יסודות, והשומרות מחפשות את אבני היסודות כדי להוציאו. סדריק חוזר לכאורה כדי לעזור להם.
הסאגה השישית (חוברות 64 - 74) - השומרות מתמודדות עם זוג נשוי של זקנים, שמנסה לשאוב חיים מאנשים.
הסאגה השביעית (חוברת 75 - 86) - השומרות נאלצות להסתדר בלי עזרת הנביא כשיצור אפל משתלט על קנדרקאר.
הסאגה השמינית (חוברות 87 - 99) - השומרות צריכות להדריך ילדים בעלי כוחות קסם.
הסאגות התשיעית והאחת-עשרה (חוברות 100–117 ו-131-סוף). סיפור נפרד בכל חוברת.
הסאגה העשירית (חוברות 118–130). בין השאר הבנות מתמודדות עם מספר נשים מרושעות בעלי כשפים מיוחדים.
דמויות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דמויות > הדמויות הראשיות (שומרות הווילון)

וילהלמינה "ויל" ונדום (ליאת הר לב): המבוגרת בחבורה. הגיעה מפדנהילס. גרועה במתמטיקה. בת לאם חד-הורית (האבא ברח בגלל חובות). היא יכולה לגרום למכשירים אלקטרוניים לדבר, בכללי היא כוח הברק.
אירמה לאיר (דון לני גבאי / אורלי תגר): אוהבת לעשות אמבטיות ארוכות, ולכן גם קיבלה את כח המים. הצינית בחבורה - תמיד מוצאת הומור בכל סיטואציה. חצי מהזמן שלה בבית הספר מתבזבז על התחמקויות ממרטין. החל מחוברת 33 מסוגלת לרפא את פצעיה. שונאת להגיש כדורים במשחקי כדורעף. יודעת טוב להקפיץ כדור על גופה. היא מנהלת רדיו בית הספר.
טרני קוק (אורלי קטן): בעלת פחדים מגבהים, פחד במה ופחד מאש, אבל לרוע מזלה היא זו דווקא שקיבלה את כוח האש. החכמה בחבורה. מאוחר יותר ראייתה משתפרת לראיית משקפת.
קורנליה הייל (אלה תדמור): חושבת כל הזמן על אופנה. לפני שגילתה שיש לה את כח האדמה לא האמינה בעל-טבעי. בעונה השנייה יכולה לשלוט במתכת. החזקה ביותר בחבורה.
היי לין (נעמה אוזן): הצעירה בחבורה. ממוצא סיני. דור שני לשומרות - גם סבתה הייתה שומרת, וכמוה גם היא הייתה בעלת כח האוויר (דור הביניים, האבא, לא יכול להיות שומרת). אוהבת קומיקס. גרה מעל מסעדת "דרקון הכסף" השייכת להוריה. היא יכולה להפוך את עצמה לבלתי נראית.
אורוב: כשטרני עשתה שביתה נגד מועצת קנדקאר במחאה על כך שלא מספרים להם הכל, המועצה נאלצה להחליף אותה באופן זמני בלוחמת-קוסמת בשם אורוב. כשטרני חזרה ל"עבודה" השומרות הפכו לשש. הדמות הזו מופיעה רק בקומיקס.
דמויות > הבנים

מתיו "מאט" אולסן (יובל סגל): חבר של ויל לסירוגין. גילה בטעות את סוד השומרות - בקומיקס לאחר שהיה עד להתקפה של לורד סדריק על ויל, ובסדרת הטלוויזיה לאחר שעקב אחריהן בטעות למרידיאן. סולן וגיטריסט בלהקת כחול-קובלט, והיא התאהבה בו בהופעה של ליל כל הקדשים.
מרטין טאבס (עפרון אטקין): החנון של בית הספר, ומאוהב נואשות בארמה. מדריך שבט "הדובונים" בצופים וצלם עיתון בית הספר.
אנדרו הורנבי: מושא אהבתה של אירמה, עד שהטריד אותה והיא הפכה אותו לצפרדע.
נייג'ל אשקרופט: נער שקט. נייג'ל נתפס כבריון על ידי אמהּ של טרני אשר איננה בוטחת בכך שיהיה בסביבת בתה משום שבעבר הוא לקח חלק בחבורה של אוריה. הוא מנסה כמיטב יכולתו להוכיח לעצמו ולמשפחתה של טרני כי כוונותיו טובות.
קיילב (לירון לב): היה חבר של קורנליה ומנהיג המורדים של מרדיאן. ובמהלך העונות עוזר לחברות וויטץ נגד כוחות האופל
ריק פורטוורת': נער יפה, פופולרי, חכם ובעל אגו מנופח.
פיטר קוק: אח של טרני וידיד של מאט וג'ואל. נהיה חבר של קורנליה כשקיילב החליט להישאר במרידיאן. לפי סדרת הטלוויזיה חברותם נמשכה רק יום אחד.
ג'ואל וייט: מתופף בלהקת "כחול-קובלט". התאהב באירמה בהופעה של הזמרת קרמילה המעורצת על שניהם. בסדרת הטלוויזיה מופיע רק פעם אחת (בפרק 45).
לוק פראד: חבר לכיתה של טרני. טרני מאוהבת בו.
סטיבן: החבר של אירמה וחבר במחתרת סודית בשם U18 השולטת בחוטי החשמל, צנרת המים, ובמצלמות העיר במטרה לתפוס פושעים ולהגן על העיר.
"בלנק" (גיורא קנת): מן יצור הדומה לקרפד בעונה הראשונה הוא מרחרח שערים בעונה השנייה מקבל שן מיוחדת העוזרת לו ליצור קיפולים בין העולמות ועוזר לחבורת וויטץ.
דמויות > חברי מועצת קנדרקאר

האורקל: העניק לבנות את יכולות הכשף שלהן. מכוכב בזיליאד.
טיבור: היועץ של האורקל.
יאן לין: סבתה של היי לין וקודמתה כשומרת האוויר. מספקת לבנות את עצותיה כאשר זקוקות להן. בקומיקס מתה בחוברת #2 והפכה לנציגת כדור הארץ במועצה. החל מהסאגה השמינית החליפה את האורקל בתפקיד.
לובה: השומרת הראשונה של ה"אוראמיריס"- מקור הכח של היסודות.
דמויות > הנבלים > בסאגה הראשונה

הנסיך פובוס (קובי אשל): השליט הרשע של מרידיאן והסיבה העיקרית שבגללה נוצר הווילון לפני 14 שנה. בכל העונה הראשונה חיפש את אחותו כדי לגנוב את כוחותיה.
הלורד סדריק (עפרון אטקין): מנהיג הצבא של פובוס. בדמותו האנושית הוא בלונדיני יפה-תואר בעל חנות ספרים בעיר (בשם ריק הופמן), אבל בדמותו המכושפת הוא איש-נחש ענקי.
פרוסט הצייד: יצור כחול ענקי וחזק, שעובד לפעמים בשביל פובוס כדי למצוא את השומרות. רוכב על יצור ירוק דמוי קרנף בשם קרימסון.
אליון בראון / פורטרייט: אחותו הצעירה של פובוס ויורשת העצר של הממלכה. הוברחה לכדור הארץ כדי להגן עליה מפני הרוע, וגרה שם 12 שנה במסווה של בת-אנוש, והייתה חברתה הטובה ביותר של קורנליה, אבל הוחזרה למרידיאן במהלך העונה הראשונה. אחרי שגילתה את התוכניות המרושעות של אחיה עברה לצד של הטובים. בעונה ה-2 גילתה שגם הוריה היו מרושעים כמו אחיה. שם משפחתה האנושי נתון למחלוקת בין הקומיקס (פורטרייט) לבין התוכנית (בראון).
צ'יג- פאסלינג מרושע מלשן; מירנדה- ילדת עכביש; גרגויל- יצור אבן; העוקב- יצור מרושע השולט על עטלפים ובעל כלב ציד בשם רחרחן
דמויות > הנבלים > בסאגה השנייה

לובה: אשת חתול וחברה במועצת קרנדאר.
נריסה (אור אזולאי): השומרת הקודמת של לב קנדקאר, יחד עם יאן לין ועוד שלוש נשים. רצחה שומרת נוספת (קסידי) והפכה ליצור אפל, אבל נכלאה בקבר. הצליחה להשתחרר בין העונות, (לפי הקומיקס- כי קורנליה החזיקה בכל חמשת הכוחות של השומרות לזמן מה, מה שפתח את הקבר בטעות,) ומחפשת נקמה.
אבירי הנקמה: יצורי אופל שבשליטת נריסה בחלק הראשון של העונה בסדרת הטלוויזיה. כולל את פרוסט, את מירנדה ילדת-העכביש, את העוקב עם כלב האופל, ואת "בור-החול"- יצור חול ענקי.
אבירי ההרס: יצורי אופל שבשליטת נריסה. מתעלים קסם מתכונות שליליות של האויב. כולל את שייגון- אביר השנאה והגועל (בטלוויזיה- נוצר ממאט), חור- אביר הזעם (בטלוויזיה- נוצר מהאגלס), אמבר- אבירת הכאב והסבל (יצור לבה) וטרידארט- אביר היאוש והפחד.
דמויות > הנבלים > בסאגות המתקדמות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דמויות > דמויות נוספות

אוריה דאן, קורט ואן בורן ולורנט המפטון: שלושת הבריונים של בית הספר. אוהבים להציק לטרני ולויל, אבל מפחדים מקורנליה.
בס וקורטני גרמפה (אורלי קטן): הרכלניות של בית הספר. אוהבות לסכסך.
קת'רין ניקרבוצ'ר: מנהלת בית הספר שפילד.
הסוכנים מריה מדינה וג'ואל מקטיינן: שני סוכני אינטרפול שמחפשים התרחשויות מוזרות בהתרפילד, בין השאר עקב העלמות משפחת בראון.
הסוכן רפאל סיילה: סוכן בלונדיני יפה תואר במסווה של מורה למחשבים.
יאר:
קילובי:
שינובו:
מאריקו:
ליאם:
ווילאם:
גלגתה רודולף: אומנת ממרידיאן שחטפה את אליון התינוקת ולקחה אותה לכדור הארץ. היא עבדה בהתרפילד כמורה למתמטיקה של השומרות ואליון עד שהשומרות חשפו אותה.
מדיות נוספות > סדרת האנימציה

| --- | --- |

השומרות בצורתן המכושפת. מלמטה, בכיוון השעון: ויל, היי, אירמה, קורנליה, טרני
 סוגה:  אנימציה.
 יוצרים:  אליזבטה גנון
 מדבבים בעברית:  נעמה אוזן, אורלי קטן, עפרון אטקין, גיורא קנת, ליאת הר לב, דון לני גבאי, אורלי תגר, אלה תדמור, לירון לב, יובל סגל
 ארץ מקור:  ארצות הברית, איטליה, צרפת
 מספר עונות:  2
 מספר פרקים:  52
 הפקה
 אורך פרק:  22 דק'.
 שידור
 רשת שידור:  ABC Family (ארצות הברית)
 רשת שידור בישראל:  ערוץ ג'טיקס
 תקופת שידור מקורית:  18 בדצמבר 2004 – היום (בערוץ דיסני)
 קישורים חיצוניים
 אתר רשמי
בעקבות ההצלחה הרבה לה זכתה סדרת הקומיקס, בין השנים 2004 עד 2006 הופקה לשידור סדרת אנימציה בת 52 פרקים בשם "ויטץ'" אשר עלילתה התבססה על סדרת הקומיקס המקורית של ויטץ'.
הסדרה מכילה שתי עונות בנות 26 פרקים כל אחת.
סדרת האנימציה של ויטץ' שודרה בלמעלה מ-40 מדינות, בהם אוסטרליה, טורקיה, פולין, רוסיה, איחוד האמירויות הערביות וישראל.
מדיות נוספות > ספרי קריאה

לאורך השנים הופקו עשרות ספרי קריאה רבים המתרחשים ביקום של ויטץ'. הסופרת הדנית לנה קברבול כתבה תשעה ספרים המתרחשים ביקום של ויטץ' אשר יצאו במקור לשווקים בשנים 2002 - 2003. שני הספרים הראשונים תורגמו לעברית: חמישיית העוצמה (המבוסס על החוברת ליל כל הקדשים), והיעלמות (המבוסס על החוברת 12 השערים).
מדיות נוספות > סדרת מאנגה

ביפן הופקה סדרת מאנגה על ידי האמן לידה הארוקו אשר מבוססת על סדרת הקומיקס המקורית של ויטץ'.
מדיות נוספות > משחקי וידאו

עד כה יצא משחק אחד לגיימבוי, ומבוסס על סדרת הטלוויזיה, אם כי יש בו גם משימות ואויבים שלא קשורים לתוכנית או לקומיקס. יש בו משימות שונות שבכל אחת מהן הגיבור הוא השומרות, קיילב, אליון ופובוס.
וואלי פאנק

| --- | --- |

וואלי פאנק, 1995
 לידה:  1 בפברואר 1939 (בת 86) לאס וגאס, ניו מקסיקו
 שם לידה:  Mary Wallace Funk 
 מדינה:  ארצות הברית
 ידועה בשל:  חלק מצוות  "מרקורי 13"
 השכלה:  קולג' סטפנס  אוניברסיטת המדינה של אוקלהומה בסטילווטר 
 עיסוק:   טייסת
 פרסים והוקרה:  דוקטור לשם כבוד (12 במאי 2007)  נשים בתעופה בין-לאומית 
 wallyfly.com
 
מרי וואלאס "וואלי" פאנק (באנגלית: Mary Wallace "Wally" Funk;‏ נולדה ב-1 בפברואר 1939) היא טייסת אמריקאית, וחלק מצוות הנשים של ה-13 של מרקורי, בו נבחרו נשים שיבצעו בדיקות סינון פזיולוגיות, במקביל לאסטרונאוטים המקוריים של תוכנית מרקורי, כחלק מתוכנית פרטית שלא נעשתה על ידי נאס"א.
חייה

פאנק נולדה בפברואר 1939 בלאס וגאס, ניו מקסיקו. כבר כשהייתה בת 9, השתתפה פאנק בשיעור הטיסה הראשון שלה ובגיל 18 קיבלה את רישיון הטיס. עבודתה הראשונה הייתה בבית הספר לטיס של צבא ארצות הברית באוקלהומה, ותוך זמן קצר הפכה לאישה הראשונה אי פעם שעסקה כמדריכת טיסה בבסיסי הצבא.
ב-1961, כשהיא בת 21 בלבד, הוזמנה פאנק לתוכנית "נשים בחלל", שהוקמה על ידי הרופא וויליאם רנדולף לאבלס השני (William Randolph Lovelace II), יו"ר הוועדה המיוחדת של נאס"א למדעי החיים. אף על פי שהייתה צעירת המשתתפות, היא עברה את השלב הראשון של הבדיקות בהצלחה, יחד עם 12 נשים נוספות. שלב הבדיקות השני כלל הערכות פסיכולוגיות ובדיקות במכל בידוד, ובמהלכו שהתה פאנק 10 שעות ו-35 דקות בתוך מכל מים בחדר חשוך ואטום לרעש.
פאנק המשיכה גם לשלב השלישי, אך כמה ימים לפני ביצועו, נשלחו מברקים לכולן אשר הודיעו על ביטול הבדיקות. מספר משתתפות מה-13 של מרקורי ניסו להיאבק בהחלטה, ואף נפגשו עם סגן הנשיא לינדון ג'ונסון. מנהל נאס"א בפועל, ג'ורג' לאו, ציין כי לפי הדרישות, כל האסטרונאוטים צריכים להיות בוגרי קורס טיס צבאי ובעלי תואר הנדסי (למרות שג'ון גלן התקבל ללא תואר הנדסי). החלטה זו סגרה את הדלת בפני פאנק וחברותיה כי באותן שנים, נשים לא יכלו להשתתף בקורסי אימון של חיל האוויר והצי, ולכן לא היו נשים שיכלו להתקבל. למרות שחלק מהטייסות בקבוצת הפרויקט היו בעלות ניסיון מצטבר יותר מחלק מהאסטרונאוטים המועמדים, לא הסכימו לקבל את הניסיון שלהן על מטוסי סילון אזרחיים. חלק מחברי הוועדה היו בעד טענות הנשים, אולם הנושא לא התקדם ונאס"א לא קיבלה אף מועמדת לתוכנית האסטרונאוטים.
ביולי 2022 חברת בלו אוריג'ין שיגרה לראשונה ניו שפרד מאויש בקפסולה שהותקנה בראשו היו 4 אנשים בהם וואלי פאנק, בכך זכתה וואלי בת ה-82 בתואר האסטרונאוטית המבוגרת ביותר ונטלה את התואר מג'ון גלן שטס עם מעבורת החלל כשהיה בן 77.
תרסיס פלפל

הדגמת השימוש בתרסיס פלפל
תרסיסי פלפל מסחריים תוצרת גרמניה
אדם שנפגע מתרסיס פלפל רוחץ את פניו.
תרסיס פלפל (אנגלית: Pepper spray) הוא תרסיס המכיל קפסאיצין, החומר הפעיל בפלפל חריף; התזתו על פני אדם גורמת לגירוי עז בעיניים עד למצב של דימוע מיידי, קוצר נשימה, גודש באף, שיעול, ודלקת. השפעות אלה נמשכות כחצי שעה לאחר התזה בודדת אך תופעות הלוואי הקלות יותר, עלולות להימשך גם שעות. חולים במחלות דרכי הנשימה או אחרות, כגון קצרת, עלולים גם למות כתוצאה משאיפת הגז.
תרסיס פלפל משמש כאמצעי להגנה עצמית בתור גז מדמיע, וגרסאות חריפות שלו משמשות לניטרול התפרעויות ושליטה בקהל על ידי כוחות ביטחון. מכל התרסיס הוא קטן ונייד, בדרך כלל, כדי שיוכל להיות בשימוש כאמצעי הגנה עצמית שניתן להסתירו בתיק יד. קיימות גם גרסאות מסחריות של מכל תרסיס פלפל קטן, שניתן לשגרו מרובה, שמיועד לשיגור מטעני צבע ("פיינטבול").
ייצור

הקפסיאצין מופק מפלפלים באמצעות מיצוי מהצמח לאחר כתישה בממס אורגני דוגמת אתנול. לאחר שהממס מתאדה נשאר השרף שמורחף במים בעזרת חומר פעיל שטח כפרופילן גליקול. האמולסיה נארזת במכלי לחץ ליצירת התרסיס. תכולת הקפסאיצין בתרסיס צריכה להיות 1% לפחות על פי התקן האמריקני.
חומרים דומים

גרסה סינתטית של קפסאיצין, pelargonic acid vanillylamide, נמצאת בשימוש בתרסיסי פלפל בבריטניה. גרסה סינתטית הדומה בהשפעותיה לתרסיס פלפל, pelargonic acid morpholide, נמצאת בשימוש נרחב ברוסיה. בשני המקרים המוצרים נמכרים למטרות דומות ומתאפיינים בתגובה דומה בהתזה על פני אדם.
השפעת התרסיס

התזת תרסיס פלפל על פני אדם מעוררת דלקת, גורמת לדימוע מיידי של העיניים, קשיי נשימה, גודש באף ושיעול. השפעת התזה בודדת יכולה לגרום להשפעות אלו למשך 30-45 דקות, ולהשפעות לוואי קלות יותר למשך שעות לאחר מכן. לחולי קצרת התגובה מהתזת תרסיס פלפל עלולה להיות קטלנית. שטיפת פני המותקף במים לא תקל על הצריבה. בבדיקה קלינית בה נבדקו ארבעה סוגי שטיפות (מים, חלב, סותר-חומצה, ג'ל לידוקאין ושמפו תינוקות) נמצא כי אף אחד מפתרונות אלו לא הקל על הצריבה, וזו פגה כעבור אותו פרק זמן. פרמדיקים המובילים חולים שהותקפו בתרסיס פלפל, משתמשים לעיתים בשמפו תינוקות, וטוענים כי הדבר מועיל במידת מה.
הקפסאיצין הגורם להפעלה של קצות תאי עצב תחושתיים ולדלדול תכולת הנוירו-פפטידים בהם, התוצאה היא כאב עז ותגובה דלקתית המתבטאת בהגברת זרימת הדם ללחמית והתנפחות של תאי אפיתל בקרנית. נגרם נזק לתאי אפיתל בעין שנרפא לאחר כיום. בשבוע שלאחר הפגיעה נצפתה ירידה ברגישות העין לגרוי מכני, הרגישות הכימית עולה ביום שלאחר הפגיעה ואחרי שבוע יורדת מתחת לנורמלי.
מחקר שבחן כ-3,600 מקרים בהם הופעל תרסיס פלפל על אסירים העלה ששיעור הפגיעות החמורות (המצריכות טיפול רפואי) היה 6.8% מהנפגעים כשרוב הפגיעות החמורות היו בעיניים (כ-54%) או בדרכי הנשימה (32%).
ראו גם

גז מדמיע
קפסאיצין
הערות שוליים

↑  A randomized controlled trial comparing treatment regimens for acute pain for topical oleoresin capsaicin (pepper spray) exposure in adult volunteers, באתר PubMed, ‏דצמבר 2008 (באנגלית).
↑  Minna Vesaluoma et al, Effects of Oleoresin Capsicum Pepper Spray on Human Corneal Morphology and Sensitivity, Investigative Ophthalmology & Visual Science, July 2000, Vol. 41, No. 8
↑  Kearney, T; Hiatt, P; Birdsall, E; Smollin, C (Jul–Sep 2014). "Pepper spray injury severity: ten-year case experience of a poison control system.". Prehospital emergency care : official journal of the National Association of EMS Physicians and the National Association of State EMS Directors 18 (3): 381–6
מנוע רקטי היברידי

מנוע רקטי היברידי הוא מנוע רקטי העושה שימוש בשני סוגי דלקים הודפים, דלק מוצק ודלק נוזלי או גז.